«Коронавирустан көз жұмғандарды кез-келген зиратқа жерлеуге болады»
"«Коронавирустан көз жұмғандарды кез-келген зиратқа жерлеуге болады»" | "https://abai.kz/post/115553"
TITLE: «Коронавирустан көз жұмғандарды кез-келген зиратқа жерлеуге болады»
URL: https://abai.kz/post/115553
META: "«Коронавирустан көз жұмғандарды кез-келген зиратқа жерлеуге болады»" | "https://abai.kz/post/115553"
DATE: 30.06.2020
AUTHOR(s): Abai.kz
TOTAL WORDS: 102
TEXT: Қазақстанда коронавирус инфекциясынан көз жұмған адамдарды жерлеу ережелері өзгертілді. Бұл туралы ОКҚ-да өткен баспасөз мәслихатында Денсаулық сақтау министрі Алексей Цой мәлім етті. «Көз жұмған адамдарды жерлеу тәртібі маңызды болып қалып отыр. Қазіргі тәртіпке өзгерістер енгізілді: қайтыс болған адамды санитарлық-эпидемиологиялық және гигиеналық нормаларды сақтай отырып, кез-келген зиратқа жерлеуге болады», - деді Алексей Цой. Айта кетсек, кейінгі деректерге қарағанда Қазақстанда коронавирустан 188 адам қайтыс болған. Еске сала кетсек, Үкімет 2 күннің ішінде осы жылдың наурыз-мамыр айындағыдай қатаң карантин шараларын енгізу бойынша ұсыныс әзірлеуі тиіс. Бұл тапсырманы коронавирус індетінің таралуына қарсы шаралар қабылдау жөніндегі кеңес барысында ҚР Президенті Қасым-Жомарт Тоқаев берген еді. Дереккөз: ҚазАқпарат Abai.kz
